Prema dosad poznatim podacima, 82-godišnjak je u provalnika pucao iz unutrašnjosti prostorije u trenutku nasilnog otvaranja vrata

Na saslušanje u Županijsko državno odvjetništvo pod sumnjom na ubojstvo 25-godišnjaka doveden je u utorak oko podneva 82-godišnji vlasnik kuće u Donjim Stativama, a policija je izvijestila da se ubojstvo dogodilo dok je mladić provaljivao u tu kuću.

Kriminalisti karlovačke Policijske uprave utvrdili su da je do ubojstva 25-godišnjaka u Donjim Stativama došlo tijekom njegove provale u kuću 82-godišnjeg vlasnika, koji ga je ubio iz vojne puške, izvijestila je policija.

Sadržaj se nastavlja...

Prema policijskom priopćenju, do provale i ubojstva došlo je još 17. lipnja u večernjim satima, ali je mrtvo tijelo pronađeno dan kasnije, u ponedjeljak, kada je osumnjičeni vlasnik kuće uhićen.

Prema dosad poznatim podacima, 82-godišnjak je u provalnika pucao iz unutrašnjosti prostorije u trenutku nasilnog otvaranja vrata, a uhićen je dan kasnije zbog ubojstva i nedozvoljenog posjedovanja, izrade i nabavljanja oružja i eksplozivnih tvari.